สวัสดีครับ คือแฟนของผม บางครั้งเขาจะมีอาการหัวใจเต้นเร็วช่วงระยะเวลาสั้นๆ ณ ตอนนั้น อยู่เฉยๆก็เป็นครับ คือก่อนที่จะมีอาการหัวใจเต้นเร็ว เขาจะมีอาการที่อธิบายไม่ถูกครับตรงบริเวณหน้าอก อยากสอบถามว่า ควรพบแพทย์หรือตรวจสุขภาพไหมครับ เพราะเขาไม่ได้ตรวจสุขภาพมานานมาก
สวัสดีค่ะBoon Pisitอาการใจเต้นเร็วกว่าปกติ อาจเกิดจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยแนะนำพบแพทย์เพื่อตรวจว่าหัวใจเต้นเร็วผิดปกติจริง และอาจต้องติดคลื่นไฟฟ้าหัวใจเพื่อคัดกรองสาเหตุเรื่องหัวใจเต้นผิดปกติร่วมด้วยการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริมหากใจสั่นมาก แน่นอก ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย ควรรีบไปพบแพทย์